Placuit inter Maimbodum prepositum et Bobulenum et infantes suos ut terras inter se commutarent. Inprimis commutat Maimbodus prepositus de terra Sancti Vincentii, partibus Bobuleni et infantium suorum, campum unum qui est situs in pago Matisconensi, in villa Castello. Terminat de tribus partibus terra Sancti Vincentii, de quarta parte ipso emptore; habet in longo perticas XVIIII, in ambobus frontibus perticas V, infra istas terminationes totum ad integrum. Similiter commutat Bobulenus et infantes sui partibus Maimbodi, in ipsa villa, vercariam unam que terminat de totis partibus terra Sancti Vincentii; habet de una parte in longo perticas XIIII, de alia X, in una parte XI, in alia VI. Infra istas terminationes et perticationes totum ad integrum inter nos commutamus, et faciat unusquisque quod voluerit. Si quis hoc contradicere voluerit auri unciam unam componat. S. Maimbodi prepositi. S. Aimonis. S. Aldonis. S. Ainardi. S. Rainerii. S. Teuquardi. S. Amartesii.